./data/phi2331/phi021/phi2331.phi021.perseus-lat2.xml
David Magie
et Maximinus quidem apud Aquileiam ita victus est ut a suis occideretur, caputque eius et filii perlatum est Ravennam,quod a Maximo Romam transmissum est  non tacenda hoc loco devotio est Aquileiensium pro Romanis, qui etiam crines mulierum pro nervis ad sagittas emittendas totondissedicuntur Tantum sane laetitiae fuit in Balbino, qui plus timebat, ut hecatomben faceret, statim utMaximinicaput adlatum est  hecatombe autem tale sacrificium est: centum arae uno in loco caespiticiae exstruuntur,et ad eas centum sues, centum oves mactantur  iam, si imperatorium sacrificium sit, centum leones, centum aquilae et cetera huius modi animalia centenaferiuntur  quod quidem etiam Graeci quondam fecisse dicuntur cum pestilentia laborarent, et a multis imperatoribus id celebratum constat